Πίτερ Στράους

Ο Πίτερ Λόρενς Στράους (20 Φεβρουαρίου 1947 - ) είναι Αμερικανός ηθοποιός της τηλεόρασης και του κινηματογράφου, γνωστός για τους ρόλους του σε πολλές τηλεοπτικές μίνι σειρές τις δεκαετίες του 1970 και του 1980. Είναι βραβευμένος με Έμμυ και πέντε φορές υποψήφιος για Χρυσή Σφαίρα.

 Τα πρώτα χρόνια 
Ο Στράους γεννήθηκε στο Κρότον ον Χάντσον της Νέας Υόρκης. Ήταν γιος του Γουόρεν Στράους, ενός εισαγωγέα κρασιού γερμανικής καταγωγής. Η οικογένειά του είναι Εβραίοι. Ο Στράους αποφοίτησε από το σχολείο Χάκλεϊ το 1965 και από το Πανεπιστήμιο Νορθουέστερν το 1969.

 Καριέρα 
Ο Στράους κέρδισε ένα βραβείο Έμμυ για τον ρόλο του στην τηλεταινία του 1979 Δεύτερη ευκαιρία και πρωταγωνίστησε σε ένα τηλεοπτικό ριμέικ της κλασικής ταινίας του 1946 Πίσω μου σ' έχω, Σατανά το 1980, που στη  Ελλάδα κυκλοφόρησε με τον τίτλο Ένας άγγελος στο πλευρό μου. Το 1985 έπαιξε τον Έιμπελ Ροσνόφσκι στη μίνι σειρά Kane & Abel. Άλλες αξιόλογες τηλεοπτικές του εμφανίσεις περιλαμβάνουν τις σειρές Rich Man, Poor Man, το σίκουελ του Rich Man, Poor Man Book II και Masada. Ο Στράους ενσάρκωσε τον Τζόζεφ Π. Κένεντι Τζούνιορ στην τηλεοταινία του 1977 Ο άγνωστος Κένεντι. Το 1973, έπαιξε στο επεισόδιο "Angels in the Snow" της σειράς The Mary Tyler Moore Show.

Ο Στράους πρωταγωνίστησε στις ταινίες Ο μπλε στρατιώτης (1970) και Ο κυνηγός του διαστήματος: Περιπέτειες στην απαγορευμένη ζώνη (1983), ενώ έχει εμφανιστεί και σε πολλές άλλες. Δάνεισε τη φωνή του στον αρουραίο Τζάστιν στην ταινία κινουμένων σχεδίων Το μυστικό των ΝΙΜ του 1982. Πρωταγωνίστησε ως κακοποιημένος σύζυγος στην τηλεταινία Men Don't Tell, δίπλα στην Τζούντιθ Λάιτ. Το 2005, έπαιξε τον πρόεδρο των ΗΠΑ στο θρίλερ xXx: Ο απόλυτος πράκτορας 2 μαζί με τους Ice Cube, Σάμιουελ Λ. Τζάκσον, Σκοτ Σπίντμαν και Γουίλεμ Νταφόε. Έδωσε τη φωνή του στον Μωυσή στη σειρά κινουμένων σχεδίων K10C: Kids' Ten Commandments και πρωταγωνίστησε στη βραχύβια σειρά Body & Soul ως δρ Άιζαν Μπράουν το 2002.

 Προσωπική ζωή 
Ο Στράους παντρεύτηκε τη Ρέιτσελ Τίκοτιν στις 31 Δεκεμβρίου 1998. Ο Στράους διευθύνει μια επιτυχημένη επιχείρηση παραγωγής εσπεριδοειδών και είναι μέλος του συμβουλίου του Δενδροκομικού και Βοτανικού Κήπου της Κομητείας του Λος Άντζελες.

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1969Hail, Hero!Φρανκ Ντίξον1970Soldier BlueΟ στρατιώτης ΜπλουΧόνους Τζεντ1971Sergeant KlemsΟ λοχίας ΚλεμςΌτο Φλεμς1972The Trial of the Catonsville NineΤόμας Λιούις1976The Last TycoonΟ τελευταίος των μεγιστάνωνΓουίλι1980The Jericho MileΤζέρικο, μια άγρια ιστορίαΛάρι Μέρφι (Ρέιν)1982The Secret of NIMHΤο μυστικό των ΝΙΜΤζάστιν (φωνή)1983Spacehunter: Adventures in the Forbidden ZoneΟ κυνηγός του διαστήματος: Περιπέτειες στην απαγορευμένη ζώνηΓουλφ1995Nick of TimeΣτην κόψη του χρόνουΜπρένταν Γκραντ1996Keys to TulsaΤο παιχνίδι των εκβιασμώνΤσιπ Κάρλσον2005XXX: State of the UnionxXx: Ο απόλυτος πράκτορας 2πρόεδρος Τζέιμς Σάνφορντ2007License to WedΆδεια γάμουκύριος Τζόουνς2016Drawing HomeΡάσελ Ρομπ ο πρεσβύτερος2018Operation FinaleΕπιχείρηση: ΦινάλεΛόταρ Χέρμαν

 Παραπομπές 

 Εξωτερικοί σύνδεσμοι 



Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Αμερικανοεβραίοι
Κατηγορία:Αμερικανοί γερμανικής καταγωγής